Hearts and Minds

Hearts and Minds () ir ASV seriāla "Pazudušie" pirmās sezonās trīspadsmitā sērija. Sērijas režisors ir Rods Holkombs, bet scenāristi ir Karltons Kjūzs un Havjers Grilo Marksua. Sērija pirmo reizi pārraidīta 2005. gada 12. janvārī.

Sērija stāsta par Būnu, kurš, neskatoties uz to, ka ir Šenonas pusbrālis, izjūt greizsirdību pret viņu Saīda dēļ. Loks nolemj palīdzēt viņam atlaist pieķeršanos Šenonai. Tikmēr Hugo nolemj dažādot savu ēdienkarti. Paralēli tiek stāstīts par Būna pagātni, kurā viņš dodas uz Austrāliju, lai palīdzētu savai pusmāsai.

 Sižets 

 Uz salas 
Saīds atnes Šenonai nelielu dāvanu par palīdzību tulkošanā, un viņi flirtē. Tas nepatīk Būnam, kurš sēž nedaudz tālāk, kad Hērlijs viņam tuvojas un jautā, kāpēc viņš un Loks jau sen nav atnesuši uz nometni mežacūkas gaļu. Tad Būns pienāk pie Saīda un dusmīgi lūdz viņu atstāt Šenonu mierā, taču tajā brīdī Loks aicina Būnu doties medībās. Būns viņam nodod Hugo lūgumu un bažījas, ka pārējie izdzīvojušie jau kļūst aizdomīgi. Loks saka, ka tas, ko viņi dara, ir svarīgāk par medībām, un viņš kopā ar Būnu atgriežas pie lūkas.

Hugo pastāsta Džekam, ka augļu diētas dēļ viņam ir kuņģa darbības traucējumi, taču viņš baidās ēst Džina noķerto zivi, jo domā, ka Džins mēģina viņu noindēt. Džeks par to tikai pasmejas. Vēlāk Keita viņam parāda, ka viņa kopā ar Sun palmu birzī ir izveidojusi nelielu dārzu ar augiem. Tikmēr Būns un Loks strīdas par to, vai vajadzētu pārējiem atklāt informāciju par lūku, un sarunas laikā tiek pieminētas Šenonas attiecības, kas Būnam nepatīk. Loks novērš viņa uzmanību un pēkšņi sit viņam ar naža rokturi - Būns nokrīt bezsamaņā.

Būns pamostas sasiets, un Loks, uzziestdams viņa galvas brūcei paštaisītu augu ziedi, atstāj viņu vienu, pie kājām nometot nazi. Vēlāk, sarunājoties, Sun smejas par Keitas joku, un Keita saprot, ka viņa runā angliski. Sun lūdz viņu to nevienam nestāstīt. Džins un Hugo dodas makšķerēt, neskatoties uz valodas barjeru.

Būns dzird Šenonas kliedzienu un, atraisījies, skrien pie viņas, atrodot viņu piesietu pie koka. Netālu atskan briesmoņa skaņas, un Būns atbrīvo pusmāsu, pēc kā abi sāk bēgt. Šajā laikā Džeks pēc Saīda lūguma, jautā Lokam par Būnu, kurš ilgu laiku nav redzēts. Tomēr Loks neko konkrētu nepaskaidro, minot tikai iespējamu mežacūku migrāciju. Šajā laikā Sun pastāsta Keitai, kur un kā viņa iemācījusies angļu valodu. Džeks jautā Čārlijam par Loku, uz ko viņš atbild, ka viņš Lokam uzticētu savu dzīvību.

Būns pastāsta Šenonai par lūku, kad atkal atskan briesmoņa skaņas un viņi izšķiras. Šenona pazūd, un vēlāk Būns viņu atrod upē — asiņainu un nogalinātu. Tajā vakarā Būns uzbrūk Lokam ar nazi, apsūdzot viņu Šenonas nāvē. Tomēr Loks norāda, ka uz viņa nav asiņu, un tad pamāj uz dzīvu Šenonu, kura kopā ar Saīdu nes ūdeni. Šokēts, Būns saprot, ka Loks brūcei bija uzsmērējis halucinogēnu augu ziedi. Loks paskaidro, ka šī pieredze bijusi vērtīga izdzīvošanai uz salas un ka ir pienācis laiks Būnam atlaist Šenonu.

 Būna atmiņa 
Būns atpūšas tenisa kortā kopā ar savu draudzeni Nikolu, kad saņem zvanu no Šenonas, kura lūdz palīdzību un aicina viņu ierasties Sidnejā. Ierodoties Austrālijā, Būns apciemo Šenonu un viņas draugu Braienu. Viņš atgādina Šenonai par telefona zvanu, taču viņa lūdz viņu aiziet, nejauši atklājot zilumu uz sejas.

Būns mēģina iesniegt sūdzību pret Braienu, kamēr policisti cenšas savaldīt lamājošos Sojeru. Policists Malkolms paskaidro, ka nevar palīdzēt, jo Būns un Šenona ir pusbrālis un pusmāsa. Vēlāk Būns atrod Braienu un jautā, cik maksā viņa "mīlestība". Braiens atbild ka viņa maksā  dolāru.

Tomēr nākamajā dienā, kad Būns ierodas pie Šenonas, Braiens pasaka Būnam, ka visa situācija bijusi Šenonas izdomājums, lai iegūtu naudu no Būna mātes. Saniknots, Būns piekauj Braienu un pamet māju. Tajā vakarā Šenona ierodas Būna viesnīcas numurā, un viņi skūpstās. Vēlāk Šenona saka, ka vēlas, lai viss atgrieztos ierastajās sliedēs, neskatoties uz Būna jūtām.

 Lomās 

 Galvenie varoņi 

 Metjū Fokss — Džeks Šepards
 Evandželīna Lilī — Keita Ostena
 Horhe Garsija — Hugo "Hērlijs" Rejess
 Džošs Holovejs — Džeimss "Sojers" Fords
 Navīns Endrūss — Saīds Džara
 Jundžina Kima — Sun Kvona
 Daniels Dejs Kims — Džins Kvons

 Terijs O'Kvīns — Džons Loks
 Herolds Perino — Maikls Dosons
 Malkolms Deivids Kellijs — Volts Dosons
 Megija Greisa — Šenona Rezerforda
 Īens Somerholders — Būns Kārlails
 Dominiks Monahans — Čārlijs Peiss

 Otra plāna varoņi 
 Čārlzs Mežurs — Braiens
 Ādams Lidbiters — policists Malkolms
 Kellija Raisa — Nikola
 Medisona — suns Vinsents

 Ārējās saites 

Kategorija:Pazudušie